چیرپینیردی قارا دنیز

چیرپینیردی قارا دنیز — آذربایجان جومهوریتی و تورکیه ده چوخ آدلیم اولان،دینله ییجیلره وطن سئورلیک روحونو اوجالدان ماهنیدیر.بو ماهنی  آذربایجاندا دا چوخ سئولن ماهنیلارداندیر.

ماهنی آذربایجانین داهی شاعری احمد جاوادین 1914-جو ایلده گنجه شهرینده يازدیغی "چیرپینیردی قارا دنیز" شعرینه مشهور آذربایجان بسته کاری اوزئيیر حاجی بيوو طرفیندن دؤرد ایل سونرا - 1918-جی ایلده بسته‌لنمیش موسیقی اساسیندا يارانمیشدیر. او زامان اوزئيیر بَي بو ماهنینی نورو پاشانین کوماندانلیغینداکی قافقاز ایسلام اوردوسونون آذربایجانداکی قهرمانلیقلارینا اتحاف ائدیب 

"چیرپینیردی قارا دنیز" شعری 1919-جو ایلده احمد جاوادین ایکینجی شئر کیتابی اولان "دالغا"دا دا درج اولونوب. ماهنی آذربایجاندا ایکی ایفاچی‌نین ایفاسیندا داها پوپولاردیر. بونلار آزرین و شمیستان علیزامانلیدیر. خصوصن، بو ماهنی تورکیيه‌ده آزری‌نین ایفاسیندا چوخ سئویلیر. 

چیرپینیردی قارا دنیزچێرپینیردی قارا دنیز
باخیب تۆرکون بايراغینا!
"آه!..." دئيردیم، هئچ اؤلمزدیم
دۆشه بیلسم آياغینا.

آيری دۆشموش دوْست ائلیندن،
ایللر وار کی، چارپار سینن!..
وفالیدیر گلدی، گئدن،
يوْل وئر تۆرکون بايراغینا!

اینجیلر تؤک، گل يوْلونا،
سێرمالار سپ ساغ، سوْلونا!
فێرتینالار دۇرسون يانا،
سلام تۆرکون بايراغینا!

"حمیدیه" اوْ تۆرک قانی!
هچ بیری‌نین بیتمز شانی!
"کازبئک" اوْلسون ایلک قۇربانی!
حئیران تۆرکون بايراغینا!

دوْست ائلیندن اسن يئللر،
بانا شئر، سلام سؤيلر.
اوْلسون تۇران بۆتون ائللر
قۇربان تۆرکون بايراغینا!

يوْل وئر تۆرکون بايراغینا!!!

Gəncə şəhəri, dekabr 1914

 ماهنی نین چالینماسی 
سون دؤورلرده ماهنی ائرمه‌نیلر طرفیندن ائرمه‌نی آشیغی سايات نووانین اثری کیمی "کامانچا" آدیيلا تقدیم ائدیلمکده‌دیر.

عئینی زاماندا همین ایفا  داشناکسیيون پارتیسی‌نین مارشی اولماسی دا ادعا ائدیلیر. 

 یوتیوب دا ایفالار 
1. آزرین سسیله ت.ر.ت آواز
2. بئیگلرقیزی سسیله